
Text rozhodnutia
Súd: Krajský súd Bratislava Spisová značka: 13Cb/2/2013 Identifikačné číslo súdneho spisu: 1013895293 Dátum vydania rozhodnutia: 10. 12. 2015 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2015:1013895293.9 Uznesenie Krajský súd Bratislava v Bratislave, v právnej veci žalobcu NO.1118 LIMITED, 6-7 Pollen Street, London W1S 1NJ, Veľká Británia, reg. č. 6393483, proti žalovanému Všeobecná zdravotná poisťovňa, a.s., Mamateyova 17, Bratislava, IČO: 35 937 874, o náhradu ujmy v sume 1.112,02 Eur, takto r o z h o d o l : Súd návrh žalobcu na prerušenie konania z a m i e t a. o d ô v o d n e n i e : Žalobou došlou tunajšiemu súdu dňa 9.8.2013 sa žalobca domáhal zaplatenia o náhradu ujmy v sume 1.112,02 Eur. Na pojednávaní dňa 8.12.2015 predložil žalobca súdu písomný návrh na prerušenie konania do právoplatného skončenia konania vedeného na tun. súde pod sp. zn. 4Cb/2/2014. Návrh odôvodnil tým, že v obdobnej veci ( skutkovo aj právne ) bolo rozhodnuté rozsudkom zo dňa 5.11.2015. Uvedený rozsudok nie je právoplatný, pričom súd posudzoval aj aktívnu legitimáciu žalobcu v konaní pred Úradom pre dohľad nad zdravotnou starostlivosťou. Podľa názoru žalobcu je vyriešenie tejto otázky zásadnou aj v prejednávanej veci. Podľa § 109 ods. 2 písm. c/ OSP pokiaľ súd neurobí iné vhodné opatrenia, môže konanie prerušiť, ak prebieha konanie, v ktorom sa rieši otázka, ktorá môže mať význam pre rozhodnutie súdu, alebo ak súd dal na takéto konanie podnet. Podľa názoru súdu je pravdou, že v konaní 4Cb/2/2014 bola riešená otázka, ktorá môže mať význam pre toto konanie ale otázku aktívnej legitimácie žalobcu v konaní pred Úradom pre dohľad nad zdravotnou starostlivosťou je oprávnený posúdiť súd aj v tomto konaní a preto návrh na prerušenie konania v súlade s § 109 ods. 2 písm. c/ OSP zamietol. Poučenie: Proti tomuto uzneseniu je možné podať odvolanie do 15 dní odo dňa jeho doručenia na NSSR v Bratislave, cestou podpísaného súdu, písomne, trojmo.

